Vassõlkivi Pühade Antoniuse ja Theodosiuse kirik

Pühade Antoniuse ja Theodosiuse peakirik on 18. sajandist pärinev Kiievi koobaskloostri asutajatele Antoniusele ja Theodosiusele pühitsetud õigeusu kirik Vassõlkivis Ukrainas. Ukraina barokkstiilis kirik asub kunagise detinetsi künkal 17.–18. sajandi muldvallide sees ja on linna peamiseks arhitektuuriliseks dominandiks. Kirjeldus Kiriku kavandas 18. sajandi keskel Kiievi koobaskloostri arhimandriidi tellimusel kloostri ehitusmeister Stepan Kovnir. Kreeka risti kujulise põhiplaaniga ehitise mõõtmed on 20 x 20 meetrit, keskkupli kõrgus siseruumis on 28 m ja ristiharude vahelisi ruudukujulisi kambreid kroonivad neli väiksemat kuplit. Iseloomulikuks arhitektuuriliseks detailiks on ristiharude ümaraid fassaade kroonivad kumerate karniisidega segmentfrontoonid. Ehitis sarnaneb välisilmelt Kozeletsi Jumalaema Sündimise peakirikuga. 1961. aastal kirik suleti, kuni 1990. aastani kasutati selle ruume juhuslikult ja need olid hooletusse jäetud. Kirik avati 1990. aastal pärast kaheksa aastat kestnud restaureerimistöid. Kirikus asub imettegev Kolmekäelise Jumalaema ikoon. Viited